ጠቅላይ ሚኒስትር አብይ አህመድ ከ”ገበታ ለሸገር” አስተባባሪ ኮሚቴ ጋር ተወያዩ
ጠቅላይ ሚኒስትር ዶክተር አብይ አህመድ ለ"ሸገርን ማስዋብ" ፕሮጀክት ገንዘብ ከሚያሰባስበው የ"ገበታ ለሸገር" አስተባባሪ ኮሚቴ ጋር ውይይት አደረጉ።ከኮሚቴው ጋር ትልንት ከሰዓት በኋላ ተገናኝቶ ስለደረሰበትን ደረጃ ውይይት ያሄደ ሲሆን  እጁ ላይ ያለውን ሥራ አጠናቆ በሚቀጥሉት ጥቂት ሳምንታት ውጤቱን ለሕዝብ ይፋ ያደርጋል ተብሎም ይጠበቃል።ጠቅላይ ሚኒስትር ዶክተር አብይ አህመድ በአዲስ አበባ ስራው በይፋ ለተጀመረው ሸገርን ማስዋብ ፕሮጀክት የገቢ ማሰባሰቢያ የእራት ምሽት ማዘጋጀታቸው የሚታወስ ነው፡፡በእራት ምሽቱ ዲፕሎማቶች፣ የኩባንያ ስራ አስኪያጆች፣ የአለም አቀፍ ተቋማት መሪዎች እና ሎሎች አካላት እንዲሳተፉ ጠቅላይ ሚኒስትሩ ጥሪ አቅርበዋል።ሸገርን ማስዋብ ፕሮጅክት በሚል የ29 ቢሊዮን ብር ፕሮጀክት ይፋ መደረጉ የሚታወስ ነው።ከተማዋን ለሁለት ከፍለው የሚፈሱ ወንዞች ላይ ያተኮረው ፕሮጀክቱ ከሰሜን አዲስ አበባ እንጦጦ ተራራ እስከ አቃቂ ወንዝ ያለውን 56 ኪሎ ሜትር እንደሚሸፍንም ታውቋል።ፕሮጀክቱ በ3 አመታት ውስጥ ይጠናቀቃል ተብሎ ይጠበቃል። (ምንጭ፡-ጠቅላይ ሚንስትር ጽህፈት ቤት)